"Cuvântul Chinei atârnă greu". Scholz l-a îndemnat pe Xi Jinping să pună presiune pe Putin să încheie războiul din Ucraina
Cancelarul Germaniei, Olaf Scholz, a declarat că l-a îndemnat pe Xi Jinping să preseze Rusia să pună capăt războiului fără sens din Ucraina și că președintele Chinei a fost de acord să susțină discuțiile de pace din iunie din Elveția, la care Rusia nu participă. Pe de altă parte, Xi Jinping susține că eforturile pentru o rezoluție în acest sens trebuie să implice ambele părți. „Cuvântul Chinei atârnă greu în Rusia”, a spus Scholz după întâlnirea de marți de la Beijing.